વિસ્તાર નહેરુનગર સર્કલથી ઝાંસીની રાણી સુધી ભરાતું પાથરણાંબજાર ૩ માસ પૂર્વે ખાલી થતાં ટ્રાફિકની સમસ્યા દૂર થઈ હતી. હાલમાં ફરી પાથરણાંબજાર ધમધમતું થતાં ટ્રાફિકનો પ્રશ્ન વકરે નહીં તે માટે અમદાવાદ મ્યુનિસિપલ કોર્પોરેશને હાલ પૂરતી સિક્યોરિટીની વ્યવસ્થા રાખવી પડી છે. પાથરણાંબજારમાં ખરીદી કરતા લોકો દ્વારા થતા આડેધડ પાર્કિંગના કારણે દરરોજ ટ્રાફિક જામનાં દૃશ્ય સર્જાય છે. આ સમસ્યાથી છુટકારો મેળવવા વાહનો વ્યવસ્થિત પાર્ક કરાવી રસ્તા ખુલ્લા રાખવા તંત્રએ હવે સિક્યોરિટીનો સહારો લીધો છે.